CELEX: 62007CA0348
Language: fi
Date: 2009-03-26 00:00:00
Title: Asia C-348/07: Yhteisöjen tuomioistuimen tuomio (ensimmäinen jaosto) 26.3.2009 (Landgericht Hamburgin (Saksa) esittämä ennakkoratkaisupyyntö) — Turgay Semen v. Deutsche Tamoil GmbH (Direktiivi 86/653/ETY — 17 artikla — Itsenäiset kauppaedustajat — Edustussopimuksen lakkaaminen — Oikeus hyvitykseen — Hyvityksen määrän laskeminen)

16.5.2009   
            
            
               FI
            
            
               Euroopan unionin virallinen lehti
            
            
               C 113/8
            
         Yhteisöjen tuomioistuimen tuomio (ensimmäinen jaosto) 26.3.2009 (Landgericht Hamburgin (Saksa) esittämä ennakkoratkaisupyyntö) — Turgay Semen v. Deutsche Tamoil GmbH
   (Asia C-348/07) (1)
   
   (Direktiivi 86/653/ETY - 17 artikla - Itsenäiset kauppaedustajat - Edustussopimuksen lakkaaminen - Oikeus hyvitykseen - Hyvityksen määrän laskeminen)
   2009/C 113/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Hamburg
   
      Pääasian asianosaiset
   
   
      Kantaja: Turgay Semen
   
      Vastaaja: Deutsche Tamoil GmbH
   
      Oikeudenkäynnin kohde
   
   Ennakkoratkaisukysymys — Landgericht Hamburg — Jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY (EYVL L 382, s. 17) 17 artiklan 2 kohdan a alakohdan tulkinta — Kauppaedustajan oikeus hyvitykseen sopimussuhteen lakkaamisen jälkeen — Tämän hyvityksen suuruuden määrittäminen tapauksessa, jossa päämiehen edut, jotka ovat seurausta kauppaedustajan hankkimista asiakassuhteista, ylittävät kauppaedustajan menettämien provisioiden määrän
   
      Tuomiolauselma
   
   
               1)
            
            
               Jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY 17 artiklan 2 kohdan a alakohtaa on tulkittava siten, että siinä ei sallita, että kauppaedustajan oikeus hyvitykseen rajoitetaan automaattisesti niiden provisioiden määrään, jotka hän menettää sopimussuhteen lakkaamisen vuoksi, vaikka päämiehelle jäävät edut ovat tätä määrää taloudellisesti merkittävämpiä.
            
         
               2)
            
            
               Direktiivin 86/653 17 artiklan 2 kohdan a alakohtaa on tulkittava siten, että kun päämies kuuluu konserniin, konsernin muille yhtiöille koituvien etujen ei pääsääntöisesti katsota olevan osa päämiehen etuja, eikä niitä näin ollen ole välttämättä otettava huomioon laskettaessa kauppaedustajan oikeutta saada hyvitystä.
            
         
      (1)  EUVL C 235, 6.10.2007.